Α4-0153/95

Ψήφισμα σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο για τις εφαρμογές της τηλεματικής στις ευρωπαϊκές μεταφορές (COM(94)0469 - C4-0226/94)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής σχετικά με τις εφαρμογές τηλεματικής στις ευρωπαϊκές μεταφορές (CΟΜ(94)0469 - C4-0226/94),

- έχοντας υπόψη τα προηγούμενα ψηφίσματά του σχετικά με την κοινωνία της πληροφόρησης και την πολιτική μεταφορών,

- έχοντας υπόψη τα ψηφίσματα του Συμβουλίου της 24ης Οκτωβρίου σχετικά με τη χρήση της τηλεματικής στις μεταφορές ((ΕΕ C 309 της 05.11.1994, σελ. 1)) και της 19ης Δεκεμβρίου 1994 σχετικά με τη συνεισφορά για την ανάπτυξη ενός παγκόσμιου συστήματος πλοήγησης μέσω δορυφόρου (GNSS) ((ΕΕ C 379 της 31.12.1994, σελ. 2)),

- έχοντας υπόψη την ανακοίνωση της Επιτροπής με τίτλο «Η πορεία της Ευρώπης προς την κοινωνία της πληροφόρησης» της 19ης Ιουλίου 1994 (COM(94)0347,

- έχοντας υπόψη την έκθεση της Επιτροπής Μεταφορών και Τουρισμού και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής και της Επιτροπής Έρευνας, Τεχνολογικής Ανάπτυξης και Ενέργειας (Α4-0153/95),

Α. λαμβάνοντας υπόψη τον ολοένα και σημαντικότερο ρόλο που διαδραματίζουν οι εφαρμογές τηλεματικής στον τομέα των μεταφορών,

Β. λαμβάνοντας υπόψη ότι δεν έχουν ακόμη διερευνηθεί επαρκώς οι ωφέλειες των υπηρεσιών τηλεματικής για τους χρήστες,

Γ. επισημαίνοντας ότι η Ευρώπη δεν πρέπει να μείνει πίσω στην ανάπτυξη των τεχνολογικών της επιδόσεων, οι οποίες έχουν ιδιαίτερα μεγάλη σημασία για την οικονομική, κοινωνική και πολιτιστική της ανάπτυξη, καθώς και για την προστασία του περιβάλλοντος,

Δ. λαμβάνοντας υπόψη την ανάγκη για μία συνεπή και αποτελεσματική ευρωπαϊκή στρατηγική στο συγκεκριμένο τομέα,

Ε. λαμβάνοντας υπόψη τις δυνατότητες που προσφέρουν οι εφαρμογές τηλεματικής στον τομέα των μεταφορών για την ευρωπαϊκή οικονομία, καθώς και τον πρωταρχικό ρόλο που διαδραματίζουν στην ευρωπαϊκή έρευνα και τις επιπτώσεις τους στην απασχόληση,

ΣΤ. λαμβάνοντας υπόψη ότι η ανάπτυξη βιώσιμης κινητικότητας αποτελεί πρωταρχικό στοιχείο της Κοινής Πολιτικής Μεταφορών,

Ζ. λαμβάνοντας υπόψη ότι τα διευρωπαϊκά δίκτυα και τα σχέδια επίδειξης θα πρέπει να εναρμονισθούν με τις εφαρμογές τηλεματικής στον τομέα των μεταφορών,

Η. λαμβάνοντας υπόψη την ανάγκη να συμμετέχουν στο σχεδιασμό και στην έρευνα στον τομέα της τηλεματικής στις μεταφορές και τα γειτονικά κράτη της Κεντρικής και Ανατολικής Ευρώπης, τα κράτη του ΕΟΧ καθώς και άλλα γειτονικά κράτη,

Θ. έχοντας υπόψη τις υπάρχουσες τεχνολογίες και την τεχνογνωσία που διαθέτουν ορισμένα κράτη μέλη,

1. εκφράζει την ικανοποίησή του για την πρωτοβουλία της Επιτροπής να υποστηρίξει τις εφαρμογές τηλεματικής στον τομέα των μεταφορών μέσω πρότυπων ευρωπαϊκών σχεδίων και βασικών υπηρεσιών[semigr ]

2. ζητεί από την Επιτροπή να επανεξετάσει το σχέδιο δράσης της κατά τέτοιον τρόπο ώστε να εκλείψουν οι σημερινες ανεπάρκειες: για παράδειγμα είναι απαραίτητη η διεξαγωγή συμπληρωματικών μελετών, οι οποίες να διερευνούν τα οφέλη που έχουν οι εφαρμογές τηλεματικής για τους χρήστες των υπηρεσιών αυτών, καθώς και μελέτες σχετικά με την προστασία των δεδομένων, τον ανταγωνισμό και την ευθύνη για τα προϊόντα και τις προοπτικές αγοράς που διανοίγονται από τα νέα προϊόντα της τηλεματικής[semigr ]

3. προτείνει, κατά την εφαρμογή της τηλεματικής στον τομέα των μεταφορών να ερευνώνται διεξοδικά και να λαμβάνονται κατάλληλα υπόψη και οι επιπτώσεις στην (ψυχική και σωματική) υγεία των χρηστών[semigr ]

4. προτείνει, στο πλαίσιο αυτό, τη σύσταση μόνιμης ομάδας εργασίας για την τηλεματική, αποτελούμενης από ανεξάρτητους εμπειρογνώμονες, η οποία θα ασχολείται με το συντονισμό των συζητήσεων, θα αξιολογεί τα εφαρμοζόμενα σχέδια και θα υποβάλλει ετήσια έκθεση προς το Κοινοβούλιο και την Επιτροπή[semigr ]

5. προτείνει να αξιοποιηθούν περισσότερο τα υπάρχοντα fora, όπως π.χ. το CEMT, η Πανευρωπαϊκή Διάσκεψη για τις Μεταφορές, κ.ά., για τη διεξαγωγή συντονισμένων συζητήσεων σχετικά με την τηλεματική και τις μεταφορές. Στο πλαίσιο των fora αυτών, οι φορείς παροχής υπηρεσιών και οι χρήστες, οι ερευνητές και οι φορείς λήψεως αποφάσεων οι ενώσεις κλπ. θα έχουν τη δυνατότητα να συζητούν από κοινού τα προβλήματα του τομέα των μεταφορών, χωρίς να περιορίζονται μόνον στις υπηρεσίες τηλεματικής ή στα διευρωπαϊκά δίκτυα, και να θέτουν σε λειτουργία τη διαδικασία λήψεως αποφάσεων[semigr ]

6. ζητεί από την Επιτροπή να υποβάλει σχέδιο oδηγίας για την τυποποίηση και την καθιέρωση κανόνων στον τομέα των εφαρμογών τηλεματικής στις μεταφορές, για τους οποίους η Επιτροπή θα πρέπει να βασισθεί στα αποτελέσματα του CEN και την εργασία του Διεθνούς Οργανισμού Τυποποίησης[semigr ]

7. δεδομένου ότι δεν είναι επιθυμητή η ύπαρξη τεχνολογικών νησίδων, θεωρεί αναγκαία την επιδίωξη συμβατότητας και διαλειτουργικότητας όλων των δομικών στοιχείων, και την πρόβλεψη διασυνδέσεων συστήματος για GSM[semigr ]

8. ζητεί να εξετασθούν κατά προτεραιότητα σχέδια τηλεματικής στους τομείς των ολοκληρωμένων και συνδυασμένων μεταφορών, των μη μηχανοκίνητων ιδιωτικών μεταφορών, των μαζικών μεταφορών, των δημοσίων αστικών μεταφορών και των φιλικών προς το περιβάλλον μέσων μεταφοράς: των σιδηροδρόμων και της θαλάσσιας και εσωτερικής ναυσιπλοΐας[semigr ]

9. καλεί την Επιτροπή να ενθαρρύνει τις ιδιωτικές επενδύσεις στον τομέα της τηλεματικής και να υποστηρίξει τη χρησιμοποίηση των υπαρχουσών τεχνολογιών όπου είναι δυνατόν[semigr ]

10. θεωρεί αναγκαίο να σχεδιασθεί, να κατασκευασθεί και να τεθεί σε λειτουργία ένα ενιαίο σύστημα πληροφορικής για τις μεταφορές επικίνδυνων εμπορευμάτων, στο οποίο να ενσωματώνονται οι διάφοροι τρόποι μεταφοράς[semigr ]

11. ζητεί την προώθηση εφαρμογών τηλεματικής για άτομα με ειδικές ανάγκες στις μαζικές μεταφορές, οι οποίες, μέσω δικτύων ακουστικών και οπτικών συστημάτων σε συνάρτηση με βελτιωμένη υποδομή, να εξασφαλίζουν στα άτομα αυτά αυτονομία στην κινητικότητα και ελευθερία στην επιλογή μεταφορικού μέσου[semigr ]

12. ζητεί η πρόοδος που έχει σημειωθεί στον τομέα της τηλεματικής για την ελάφρυνση της υπάρχουσας υποδομής μεταφορών να λαμβάνεται υπόψη κατά τη λήψη αποφάσεων σχετικά με τα διευρωπαϊκά δίκτυα[semigr ]

13. υπογραμμίζεται η σημασία, όσον αφορά συγκεκριμένα τις εναέριες μεταφορές, να λάβει η Επιτροπή εξίσου υπόψη:

- την τυποποίηση των ευρωπαϊκών συστημάτων ATC/ATM[semigr ]

- την πιστοποίηση καινοτόμων συστημάτων που δημιουργούνται από τις πρωτοβουλίες έρευνας[semigr ]

- τη διαφοροποίηση και το συνδυασμό των τεχνολογικών μέσων και των λειτουργικών διαδικασιών σε κάθε ενάεριο χώρο[semigr ]

14. ζητεί από την Επιτροπή να καταρτίσει κατάλογο των υποχρεώσεων που θα πρέπει να πληρούν οι υπηρεσίες πριν από την καθιέρωσή τους[semigr ] ο κατάλογος αυτός θα πρέπει να περιέχει ρυθμίσεις για τον ανταγωνισμό, την προστασία των δεδομένων τη νομική ευθύνη, καθώς και κριτήρια για το λόγο κόστους /ωφελειών[semigr ]

15. ζητεί από την Επιτροπή να διατυπώσει προτάσεις νομικών ρυθμίσεων για τους προαναφερθέντες τομείς: για παράδειγμα, τα προσωπικά δεδομένα ή οι τρόποι μετακίνησης δεν θα πρέπει σε καμία περίπτωση να βρίσκονται εκτός του πεδίου ελέγχου των χρηστών ούτε να μπορούν να αποθηκευθούν σε μνήμη[semigr ]

16. ζητεί από την Επιτροπή να προωθήσει τις δυνατότητες αποφυγής των μετακινήσεων μέσω του τομέα της τηλεματικής. Στο πεδίου αυτό είναι δυνατή η ανάληψη δράσεων στους τομείς της βελτιστοποίησης των δημοσίων συγκοινωνιών, της διαχείρισης και της κράτησης του Car Pooling και του Car Sharing, της προώθησης και της βελτιστοποίησης των μεταφορών με ποδήλατο και πεζή, κλπ.[semigr ]

17. ζητεί από την Επιτροπή να αναθέσει τη διεξαγωγή μελετών για τη σχέση κόστους/ωφελειών σε όλα τα εφαρμοζόμενα ερευνητικά σχέδια, ιδίως σε σχέδια που είναι δύσκολο να ελεγχθούν όπως το Road-Pricing[semigr ]

18. καλεί την Επιτροπή να ενθαρρύνει τη διασυνοριακή συνεργασία στη χρησιμοποίηση της τηλεματικής και να λάβει τα αναγκαία μέτρα ώστε τα σύνορα να μην αποτελούν ανασταλτικούς παράγοντες για την είσοδο στην αγορά και τον ανταγωνισμό[semigr ]

19. ζητεί από την Επιτροπή να χαράξει ένα νομικό πλαίσιο για τη συνεργασία μεταξύ των διαφόρων επιπέδων διοίκησης (δήμοι, περιφέρειες, κράτη, ΕΕ) στον τομέα των εφαρμογών τηλεματικής στις μεταφορές[semigr ]

20. προτείνει την προώθηση της εμφάνισης πρότυπων εφαρμογών, οι οποίες, μέσω συμβάσεων που θα διαμορφώνουν το κατάλληλο πλαίσιο, θα επιτρέψουν τη συμπερίληψη ιδιωτικών υπηρεσιών σε ευρωπαϊκή κλίμακα, έτσι ώστε παράλληλα με την ανάπτυξη της υποδομής τηλεματικής στις μεταφορές να αναπτυχθούν και αντίστοιχες υπηρεσίες[semigr ]

21. θεωρεί απολύτως απαραίτητο να εξετάσει η Επιτροπή και τις δυνατότητες αποφυγής των μετακινήσεων μέσω της τηλεματικής[semigr ]

22. ζητεί να διεξαχθεί μία συγκριτική μελέτη των τομεακών δοκιμών που έχουν ολοκληρωθεί ή που βρίσκονται υπό εκτέλεση, η οποία να εξετάζει και να αξιολογεί τόσο τις τεχνικές πτυχές όσο και τα οφέλη των υπηρεσιών, και να συζητηθεί δημόσια στα κατάλληλα fora[semigr ]

23. ζητεί από την Επιτροπή να του διαθέσει κατάσταση όλων των έργων τηλεματικής που εκτελεί η υποστηρίζει στον τομέα των μεταφορών, επισυνάπτοντας απολογισμό του κόστους και της τρέχουσας εφαρμοσιμότητας των εν λόγω έργων[semigr ]

24. ζητεί από την Επιτροπή να μεριμνήσει, ώστε κατά τους μελλοντικούς διαγωνισμούς για δοκιμές να δίνεται προτεραιότητα σε διασυνοριακά σχέδια, τα οποία να αναφέρονται στον ευρωπαϊκό χώρο στον οποίο έχουν υλοποιηθεί[semigr ]

25. προτείνει την καθιέρωση δοκιμών μεγάλης διάρκειας σε ευρωπαϊκή κλίμακα, εις τρόπο ώστε να είναι δυνατή η καλύτερη σύγκριση[semigr ] ως βάση θα πρέπει να χρησιμοποιηθούν τα υπάρχοντα πεδία δοκιμών[semigr ]

26. ζητεί από την Επιτροπή να επισπεύσει την καθιέρωση ενιαίου συστήματος λειτουργίας για τους σιδηροδρόμους[semigr ]

27. ζητεί να εξετασθεί η δυνατότητα επέκτασης του προγράμματος ΡΑCΤ (πρόγραμμα δράσης για τις συνδυασμένες μεταφορές)[semigr ]

28. ζητεί από την Επιτροπή και το Συμβούλιο να εξετάσουν εάν είναι χρήσιμη και εφικτή η αντικατάσταση της σημερινής λύσης των σημάτων στις οδικές εμπορευματικές μεταφορές μέσω τηλεματικών υπηρεσιών, όπως το truck- pricing[semigr ]

29. προτείνει να διερευνηθεί το ενδεχόμενο βελτιστοποίησης της καθοδήγησης για οχήματα της αστυνομίας, της πυροσβεστικής και των υπηρεσιών διάσωσης μέσω της τηλεματικής, καθώς και της καθοδήγησης των απορριματοφόρων[semigr ]

30. αναμένει ότι θα ενταθούν οι προσπάθειες για την καθιέρωση και εφαρμογή των υπαρχουσών τεχνικών λύσεων στον τομέα της ασφάλειας των μεταφορών, π.χ. για βοηθήματα οδήγησης και για ελέγχους ασφαλείας των οχημάτων σε συνθήκες πραγματικής οδήγησης (κυρίως για φορτηγά)[semigr ]

31. ζητεί την αναθεώρηση των προϋποθέσεων για την καθιέρωση συσκευών προελεύσεως ΗΠΑ για τη συνεχή μέτρηση των εκπομπών από τα οχήματα[semigr ]

32. προτείνει την ελευθερία επιλογής των καταναλωτών για τη χρησιμοποίηση συστημάτων τηλεματικής που υπερβαίνουν τα εσωτερικά σύνορα της ΕΕ[semigr ]

33. ζητεί από την Επιτροπή να υποβάλει στο Κοινοβούλιο και το Συμβούλιο συγκεκριμένη πρόταση για τις εφαρμογές τηλεματικής στον τομέα των μεταφορών, όπως αναφέρεται στην ανακοίνωση[semigr ]

34. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την Οικονομική και Κοινωνική Επιτροπή, των Επιτροπή των Περιφερειών, τις Κυβερνήσεις και τα Κοινοβούλια των κρατών μελών, στην Ευρωπαϊκή Διάσκεψη των Υπουργών Μεταφορών, καθώς και στην ERTICO (European Road Transport Telematics Implementation Coordination Organization), τη VERTIS (Vehicle, Road and Traffic Intelligence Society) και την ITS America (Intelligence Transportation Society of America.